Da der lørdag aften blev kørt lovlig gaderæs i Randers, var det med deltagelse af to patruljevogne fra Østjyllands Politi

201 meter er distancen for alle, der deltog i Striben Randers’ lovlige gaderæs lørdag aften – også for betjentene fra Østjyllands Politi, som valgte at tage del i de helt lovlige løjer.

– Skal politiet ikke lige have en hånd? De kommer her og hygger med os. Det er fantastisk det her, lyder det fra arragementens speaker, mens politibilerne kører op om startstregen.

LÆS OGSÅ: Bilist forsøger at støvsuge benzin ud af dieseltank – brænder bilen af

Det er første gang i Striben Randers’ historie, at politiet gør andet end bare at se på under de lovlige løb.

– De kom bare hen og spurgte om de måtte prøve, så sagde jeg ja, og så snakkede vi faktisk ikke mere med dem, fortæller formand for Striben-Randers, Danni Nielsen, i en besked til Ekstra Bladet.

Hos Østjyllands Politi havde vagtchefen dog ingen kommentarer, da avisen ringede.

– Det ser forholdsvis kontrolleret ud. Hvordan og hvorledes det er kommet i stand, tør jeg ikke sige, udtaler vagtchef Jens Rønberg.

Kæmpe stort respekt til Østjyllands Politi ????????????????????? #politi Slået op af Striben-Randers i Lørdag den 24. august 2019